ႁႂ်ႈယုမ်ႉၺႅၼ်ႈတႃႇသေႇ

ၸူဝ်ႈၵိူတ်ႇမႃးလႄႈ ဢမ်ႇတွၼ်ႉယၢမ်ႈၺႅၼ်ႈ/ၶူဝ် သေပွၵ်ႈၼၼ်ႉ ယုမ်ႇယမ်ဝႃႈတေဢမ်ႇမီးၽႂ်။ မိူဝ်ႈ
ထုၵ်ႇလီႁႆႈၵေႃႈႁႆႈ၊ မိူဝ်ႈထုၵ်ႇလီၶူဝ်ၵေႃႈၶူဝ်၊ မိူဝ်ႈထုၵ်ႇ
လီယုမ်ႉၵေႃႈယုမ်ႉ ၸၢတ်ႈပၢၼ်ၵူၼ်းႁဝ်းၼႆႉ မၼ်းမိူၼ်
သၢႆလႅတ်ႇ မိူဝ်ႈလႅတ်ႇၵေႃႈမီး မိူဝ်ႈဝူတ်းၵုမ်ႈလပ်းသိင်ႇ
ၵေႃႈမီးယဝ်ႉ၊ ၼႆႉပဵၼ်ၽိင်ႈသၽႃႇဝ မိူင်းၵူၼ်းႁဝ်း ယဝ်ႉ။ ၽူႈတႅမ်ႈလိၵ်ႈ ၸိုဝ်ႈသဵင်ယႂ်ႇ Dale Carnegie
မၼ်းယၢမ်ႈတႅမ်ႈဝႆႉဝႃႈ ၼိုင်ႈဝၼ်းၼႆႉ ႁႂ်ႈလႆႈယုမ်ႉပၼ်
4 ပွၵ်ႈ၊ တင်းယုမ်ႉတင်းၺႅၼ်ႈၼႆႉ မၼ်းတေႁဵတ်းႁႂ်ႈ
ၸႂ်ႁဝ်းသိူဝ်းသႃႇသေ တေပၼ်ၽွၼ်းလီလွင်ႈမီးတၢင်း
မိုတ်ႈၵိုဝ်းၵၼ်တင်းၵူၼ်းၼမ်ၵွၼ်ႇ။

လွင်ႈယုမ်ႉၺႅၼ်ႈၼႆႉ မၼ်းပဵၼ်ၽွၼ်းလီႁႅင်းၸႂ် တွၼ်ႈ
တႃႇတူဝ်ၸဝ်ႈၵဝ်ႇဢမ်ႇၵႃး မၼ်းႁဵတ်းႁႂ်ႈႁဝ်းမီးဢူၺ်း
ၵေႃႉ ၼမ်ပႃးၸွမ်းယူႇ။

ၽွၼ်းလီလွင်ႈယုမ်ႉၺႅၼ်ႈၼႆႉ မီးယူႇ 9 မဵဝ်း
1. လွင်ႈယုမ်ႉၺႅၼ်ႈ မၼ်းၸၢင်ႈယႃပၼ်လွင်ႈႁိူဝ်ႉၸႂ်၊
လွင်ႈသုၵ်ႉၸႂ်ႁဝ်းလႆႈၵူႈၶၢဝ်း၊ ၵူၼ်းၸႂ်လဵၵ်ႉၸႂ်တူၵ်း
ၵေႃႈ မေႃၸၢင်ႈမီးႁႅင်းၸႂ်မႃး၊ ၵူၼ်းမီးလွင်ႈတိူဝ်ႉၸႂ်
ၵေႃႈ ၸၢင်ႈမီးလွင်ႈသိူဝ်းၸႂ်မႃး လွင်ႈတုၵ်ႉၶ လွင်ႈၸႂ်
ၸ ၸိူဝ်းၼႆႉၵေႃႈ မၼ်းယႃပၼ်ပႃးၸွမ်းထႅင်ႈ။

2. လွင်ယုမ်ႉၺႅၼ်ႈၶူဝ် ၶႃႈႁဝ်းယုမ်ႇယမ်ဝႃႈမၼ်းဢမ်ႇ
ႁိူဝ်ႉၸႂ်တွၼ်ႈတႃႇၽႂ်သေၵေႃႉ၊ ယုမ်ႇယမ်ဝႃႈၵူၼ်းႁဝ်း
ၵူႈၵေႃႉတေႁဵတ်းပဵၼ်လႆႈယူႇ။

3. ၵူၼ်းၵေႃႉယုမ်ႉၺႅၼ်ႈၶူဝ်ၼၼ်ႉ ဢမ်ႇမီးလွင်ႈယွမ်း
သုမ်းသင်ၵႂႃႇ၊ ၵူၼ်းၵေႃႉဢမ်လႆႈၶၢမ်ႇပိူၼ်ႈလႆႈယုမ်ႉ
ၺႅၼ်ႈတေႃႇၼၼ်ႉ တေမီးလွင်ႈႁၢၼ်ႉၸႂ်ၵွၼ်ႇ။ ၵွပ်ႈ
လွင်ႈယုမ်ႉၺႅၼ်ႈၼႆႉ တေႁဵတ်းႁႂ်ႈၼႂ်းၵေႈၵၢင်ၵူၼ်း
ၵူၼ်းသွင်ၵေႃႉ မီးလွင်ႈယုမ်ႇယမ်ၵၼ်ၶိုၼ်ႈမႃး။

4. လွင်ႈယုမ်ႉၶူဝ်ၼႆႉ ပၼ်ႁႃ ၼႂ်းၼႃႈႁိူၼ်းၵေႃႈၸၢင်ႈ
မီးလွင်ႈလီၵၼ်ၶိုၼ်ႈမႃး၊ ၼႂ်းၼႃႈၵၢၼ်တႃငၢၼ်းၵေႃႈ
တေမီးၵူၼ်းၶဝ်ႈဢွၵ်ႇၼမ်မႃး။

5. လွင်ႈယုမ်ႉၺႅၼ်ႈၼႆႉ ပၼ်လႆႈပႃးလွင်ႈၸပ်းၸႂ်ပိူၼ်ႈ
ထိုင်တီႈၼွၼ်းသေလွမ်ဝူၼ်ႉယူႇၼၼ်ႉယဝ်ႉ။

6. လွင်ႈယုမ်ႉၺႅၼ်ႈၶူဝ်ၼႆႉ ယုမ်ႉလႆႈ ၺႅၼ်ႈလႆႈ ၶူဝ်လႆႈၵူႈတီႈ ယဝ်ႉၵေႃႈဢမ်ႇလိူၵ်ႈၼႃႈ ၽၢၼ်ꧦမီးꧦ
ယွမ်ꧦပီးꧦယုမ်ႉၺႅၼ်ႈၶူဝ်လႆႈၵူႈၵေႃႉ။

7. လွင်ႈယုမ်ႉၺႅၼ်ႈၶူဝ်ၼႆႉ မီးၽွၼ်းလီ ဢၼ်ၵႃႈၶၼ်
ယႂ်ႇ သိုဝ်ႉဢဝ်ဢမ်ႇလႆႈ ဢမ်ႇတႅပ်းတတ်းၵႃႈၶၼ်မၼ်း
လႆႈၼၼ်ႉယဝ်ႉ။

8. လွင်ႈယုမ်ႉၶူဝ်ၼႆႉ ဢမ်ႇမီးၽႂ်တေဢမ်ႇၵျိူၵ်ႈ ဢမ်ႇ
မီးၽႂ် တေဢမ်ႇလႆႈၸႂ်၊ ယွၼ်ႉၼၼ်လွင်ႈ ယုမ်ႉၺႅၼ်ႈ ၶူဝ်ၼႆႉ ႁဵတ်းႁႂ်ႈဢူၺ်းၵေႃႉ ၵေႃႉမိုတ်ႈၵေႃႉၵိုဝ်းၼမ်။

9. လွင်ႈယုမ်ႉၺႅၼ်ႈၶူဝ်ၼႆႉ တေႁဵတ်းႁႂ်ႈ ၵူၼ်းႁဝ်း
ႁၢင်ႈလီလႄႈ ၼၢၼ်းထဝ်ႈၼၼ်ႉယဝ်ႉ။

သင်ဝႃႈ ပႆႇမေႃယုမ်ႉ၊ ၺႅၼ်ႈ၊ ၶူဝ်ၼႆၵေႃႈ ၵႂႃႇယူႇၽၢႆႇ
ၼႃႈမၢၼ်ႇၸမ်ႈသေ ၸၢမ်းၽိုၵ်း ယုမ်ႉ ၺႅၼ်ႈ ၶူဝ်
တူၺ်းၶႃႈလႄႈ ၸဝ်ႈၵဝ်ႇတေလႆႈႁူႉဝႃႈ လွင်ႈယုမ်ႉ
ၺႅၼ်ႈ ၶူဝ်ၼႆႉ မၼ်းတေမီးလွင်ႈသိူဝ်းၸႂ်ၵႃႈႁိုဝ် ဢၼ်
ဝႃႈၼၼ်ႉ။

လွင်ႈယုမ်ႉၺႅၼ်ႈၶူဝ် ဢၼ်ဝႃႈၼႆႉ မၼ်းၶႂ်ႈငၢႆးငၢႆးမိူၼ်
မၢၼ်ႇၸမ်ႈဝႆႉၼႄႈ၊ သဝ်ႁဝ်းမီးတၢင်းသိူဝ်း ၼႂ်းမၢၼ်ႇ
ၼၼိႉၵေႃႈတေႁၼ်ႁဝ်းသိူဝ်း။  ပေႃးႁဝ်းမီးလွင်ႈၸႂ် တုၵ်ႉၵေႃႈ လွင်ႈတုၵ်ႉၼၼ်ႉ မႃးပေႃႇတီႈၼႃႈတႃႁဝ်း ၵမ်းလဵဝ်။
ၶႂ်ႈယူႇၸိူင်ႉႁိုဝ်ယူႇ ၶႂ်ႈႁဵတ်းၵၢၼ်တုၵ်ႉတၢၼ်ႇႁိုဝ်ၵေႃႈ
လူဝ်ႇလႆႈမီးလွင်ႈယုမ်ႉၺႅၼ်ႈၶူဝ်ပၼ်ၸွမ်း၊ ၵၢၼ်တုၵ်ႉ
သေ သမ်ႉဢမ်ႇမီးလွင်ႈယုမ်ႉၺႅၼ်ႈၶူဝ်ပၼ်ၸွမ်းပေႃး
ၼႆ ႁဵတ်းၵၢၼ်ၵေႃႈ ဢမ်ႇၵျေႃႇၸႂ်သႄ ၶႂ်ႈယွမ်းၵၢၼ်ႉ
ၵၢၼ် ၶႂ်ႈႁူၼ်လင်ၵႂႃႇၵမ်းလဵဝ်ၼၼ်ႉယဝ်ႉ။

လွင်ႈလီၽၢင်ႉ

တႃႇတေမီးတၢင်းသိူဝ်း လွင်ႈယုမ်ႉၺႅၼ်ႈၶူဝ်ၸိူဝ်းၼႆႉ
ႁႂ်ႈမေႃတူၺ်းၵူၼ်း ၸွမ်းႁိမ်းႁွမ်း ဢၼ်ႁဝ်းယူႇၸွမ်း
လႄႈ တီႈထုၵ်ႇလီယုမ်ႉၺႅၼ်ႈၶူဝ်ယူႇ။ ၵွပ်ႈဝႃႈ မၢင် တီႈ/ မၢင်ပွၵ်ႈ လွင်ႈယုမ်ႉၺႅၼ်ႈၶူဝ်ႁဝ်းၼၼ်ႉ ၸၢင်ႈ ႁဵတ်းပဵၼ်လွင်ႈၵိူဝ်ႉပိူၼ်ႈၵေႃႈ ၸၢင်ႈပဵၼ်လႆႈယူႇ။

ၼပ်ႉယမ်ယႂ်ႇၼမ်သေ

ပၢႆးဝူၼ်ႉၶပ်ႉ

from လၢႆးပူၵ်းပွင်တူဝ်ၵဝ်ႇ